‘তৃণমূল কংগ্রেস নথিভূক্ত রাজনৈতিক দল, নিয়মিত আয়কর দেয়’, রণংদেহি মূর্তিতে মুখ্যমন্ত্রী

ওয়েবডেস্ক- বিধানসভা নির্বাচনের (2026 Assembly Election) আগেই রাজ্য-রাজনীতি তোলপাড় হয়ে গেল আজ। আই-প্যাকের (I-PAC) দফতরে ও প্রতীক জৈনের (Partik Jain) বাড়িতে ইডি (ED) অভিযানকে ঘিরে পরতে পরতে নাটকীয় মোড়। ঘটনায় প্রবল ক্ষুব্ধ মুখ্যমন্ত্রী মমতা বন্দ্যোপাধ্যায় (Mamata Banerjee)। আজ তাঁকে রণংদেহি মূর্তিতে দেখা গেল। গর্জে উঠলেন কেন্দ্রের বিজেপি সরকারের বিরুদ্ধে।

কলকাতায় তৃণমূল কংগ্রেসের রাজনৈতিক পরামর্শদাতা সংস্থা আই-প্যাকের দফতরে এনফোর্সমেন্ট ডিরেক্টরেটের (ইডি) তল্লাশি অভিযান শুরু করে ভোরে। বৃহস্পতিবার সকাল থেকেই লাউডন স্ট্রিটে প্রতীক জৈনের বাসভবন এবং সল্টলেকের সেক্টর ফাইভে আই-প্যাকের অফিসে তল্লাশি শুরু হয়। ক্ষোভে ফেটে পড়েন মুখ্যমন্ত্রী। খবর পাওয়া মাত্রই প্রতীক জৈনের বাড়িতে পৌঁছান মুখ্যমন্ত্রী। তাঁর কিছুক্ষণ পরেই আসেন কলকাতার পুলিশ কমিশনার মনোজ ভার্মা। কয়েক মিনিটের মধ্যেই বাড়ি থেকে বেরিয়ে আসেন মমতা বন্দ্যোপাধ্যায়, তাঁর হাতে ছিল একটি ল্যাপটপ আর ফাইল।

সংবাদমাধ্যমে একের পর এক আক্রমণ শানিয়ে মুখ্যমন্ত্রী বলেন, তৃণমূল কংগ্রেস নথিভূক্ত রাজনৈতিক দল। নিয়মিত আয়কর দিয়ে থাকে। ইডি চাইলে আয়কর দফতর থেকে নথি সংগ্রহ করতে পারত। মুখ্যমন্ত্রীর সরাসরি অভিযোগ, ইডি দলের গুরুত্বপূর্ণ নথি, হার্ডডিস্ক, ফোন ও প্রার্থী তালিকা বাজেয়াপ্ত করার চেষ্টা করছে। মমতার স্পষ্ট কথা, ওরা আমার দলের নথি নিয়ে যাচ্ছিল, আমি সেগুলি ফিরিয়ে এনেছি’।

আরও পড়ুন- “এটা ক্রাইম,” আইপ্যাকের অফিস থেকে বিস্ফোরক মমতা

এদিনের এই ঘটনাকে কেন্দ্র করে স্বরাষ্ট্রমন্ত্রীকে অমিত শাহ তীব্র আক্রমণ শানান মুখ্যমন্ত্রী। প্রশ্ন ছুঁড়ে দিয়ে তিনি বলেন, ইডির কাজ কি দলীয় হার্ডডিস্ক আর প্রার্থী তালিকা সংগ্রহ করা? সে স্বরাষ্ট্রমন্ত্রী দেশ চালাতে পারেন না, তিনিই আমার নথি বাজেয়াপ্ত করতে করছেন’। তীব্র নিশানায় বিদ্ধ করে মুখ্যমন্ত্রী বলেন, আসন্ন নির্বাচনকে সামনে রেখে তৃণমূলকে দুর্বল করার চেষ্টা চলছে। এসআইআর ইস্যুতেও ফের তোপ দাগেন মুখ্যমন্ত্রী।

একদিকে স্পেশাল ইনটেনসিভ রিভিশন(SIR)-এর মাধ্যমে ভোটার তালিকা থেকে লক্ষ লক্ষ মানুষের নাম বাদ দেওয়া হচ্ছে। আর ইডির এই ধরনের অভিযান করে দলের মাধ্যমে রাজনৈতক পরিকল্পনা ‘হাইজ্যাক’ করার চেষ্টা হচ্ছে। আমি যদি বিজেপির অফিস বা আইটি সেলে অভিযান চালাই , তাহলে কী তারা চুপ করে থাকবে। বাংলা জিতলে চাইলে রাজনৈতিকভাবে লড়ুন’। এদিনের এই ঘটনার প্রতিবাদে প্রতিটি ব্লকে ব্লকে জেলায় জেলায় প্রতিবাদ মিছিলের ডাক দিয়েছেন মুখ্যমন্ত্রী মমতা বন্দ্যোপাধ্যায়। মুখ্যমন্ত্রী বলেন, ‘মানি পাওয়ার, মাসল পাওয়ার ব্যবহার করে গায়ে জোরে সব কিছু দখল করার চেষ্টা চালানো হচ্ছে।

মুখ্যমন্ত্রীর হুঙ্কার এখনও সহ্য করছি। প্রতীকের বাড়িতে যা করেছে আই প্যাকের অফিসেও তাই করেছে। বিজেপি তথ্য লুঠ, বাংলাকে লুঠ করার চেষ্টা করছে বিজেপি। সৌজন্য দেখাবো, সব সহ্য করব, তবে সেটা আমার দুর্বলতা নয়। আমার দলের তথ্য, ভোটের স্ট্র্যাটেজি পাচার করছে’।